ไม่ลงทะเบียนยืนยันตัวตน เติมเงิน บัตรแรบบิท ขึ้นบีทีเอสไม่ได้ 
วันนี้ (10 ก.พ.2562) ผู้สื่อข่าวรายงานว่าตั้งแต่วันที่ 15 ก.พ.2562 เป็นต้นไป บัตรแรบบิททุกใบ ต้องลงทะเบียนยืนยันตัวตน (Know Your Customer หรือ KYC) เมื่อซื้อ หรือเติมมูลค่าเงิน หรือเติมเที่ยวโดยสารรถไฟฟ้าบีทีเอสตาม พ.ร.บ. ป้องกันและปราบปรามการฟอกเงิน พ.ศ. 2542ทั้งนี้ บัตรแรบบิทยังสามารถใช้บริการได้ แต่เมื่อจำนวนเงินในบัตรหมดและผู้โดยสารต้องการเติมเงิน เจ้าหน้าที่จะลงทะเบียนให้เจ้าของบัตรที่ห้องจำหน่ายตั๋วโดยสารรถไฟฟ้าบีทีเอส และรถโดยสารด่วนพิเศษบีอาร์ทีลงทะเบียนผ่าน 3 ขั้นตอน1.เตรียมบัตรแรบบิท และบัตรประชาชน หรือหนังสือเดินทางสำหรับชาวต่างชาติ2.ติดต่อห้องจำหน่ายตั๋วโดยสารรถไฟฟ้าบีทีเอส ทุกสถานีหรือรถโดยสารด่วนพิเศษบีอาร์ที หรือศูนย์บริการแรบบิท (รถไฟฟ้าบีทีเอส สถานีสยาม) แล้วแจ้งหมายเลขโทรศัพท์หรืออีเมล3.ลงทะเบียนเสร็จสมบูรณ์ใช้งานได้ตามปกติโดยไม่ต้องลงทะเบียนอีกทั้งนี้ สำหรับบัตรแรบบิทที่ลงทะเบียนแล้ว หากเกิดการสูญหาย สามารถแจ้งระงับการใช้งานบัตรได้ โดยติดต่อศูนย์แรบบิท ฮอตไลน์02 617 8383 พร้อมแจ้งหมายเลขบัตรประชาชน หรือหมายเลขหนังสือเดินทาาง และข้อมูลยืนยันตัวตน โดยหลังแจ้งระงับลงทะเบียนแล้ว จะมีผลภายหลังจาก 24 ชั่วโมง
ตั้งแต่วันที่ 15 ก.พ.2562 เป็นต้นไป บัตรแรบบิททุกใบ ต้องลงทะเบียนยืนยันตัวตน ตาม พ.ร.บ. ป้องกันและปราบปรามการฟอกเงิน พ.ศ. 2542 
บัตรแรบบิท,รถไฟฟ้าบีทีเอส,รถไฟฟ้า,เติมเงิน,ThaiPBSnews,ไทยพีบีเอส,ข่าวไทยพีบีเอส,ThaiPBS